การทดลองกับไอน้ำหลายๆ แบบ การอบไอน้ำใบหน้า
ไอน้ำสามารถช่วยบรรเทาอาการคัดจมูกเมื่อคุณเป็นหวัด การอบไอน้ำใบหน้าเมื่อคุณป่วยจะช่วยให้คุณสบายดีขึ้นและดูสวยขึ้นในเวลาเดียวกันซึ่งเป็นตัวช่วยเมื่ออากาศไม่เป็นใจ ทำตามขั้นตอนด้านล่างโดยใช้สมุนไพรและน้ำมันหอมระเหยเหล่านี้เพื่อบรรเทาอาการหวัดคัดจมูก:    สมุนไพร: คาโมไมล์ มิ้นต์ ยูคาลิปตัส  น้ำมันหอมระเหย: มิ้นต์ ยูคาลิปตัส มะกรูด การอบไอน้ำช่วยปลอบประโลมจิตใจเช่นเดียวกับผิวซึ่งเป็นอีกหนึ่งเหตุผลว่าทำไมการอบไอน้ำที่สปาถึงเป็นที่นิยม การอบไอน้ำใบหน้ารู้สึกดีเป็นพิเศษหากคุณเครียดหรือเพียงสูดดมกลิ่นหอมเหล่านี้ในขณะที่นั่งพักผ่อน ทำตามขั้นตอนด้านล่างโดยใช้สมุนไพรและน้ำมันหอมระเหยเหล่านี้เพื่อคลายเครียด:   สมุนไพร: ลาเวนเดอร์ เวอร์บีน่ามะนาว คาโมไมล์  น้ำมันหอมระเหย: ดอกเสาวรส มะกรูด ไม้จันทน์ ไอน้ำสามารถช่วยให้คุณตื่นและรู้สึกสดชื่นหากคุณอบไอน้ำเป็นสิ่งแรกในตอนเช้าเพราะมันจะปลุกผิวให้ตื่นและทำให้อารมณ์ของคุณมีชีวิตชีวา ทำตามขั้นตอนด้านล่างโดยใช้สมุนไพรและน้ำมันหอมระเหยเหล่านี้เพื่อเติมพลัง:   สมุนไพร: ขี้ผึ้งมะนาว เปปเปอร์มิ้นต์ โสม  น้ำมันหอมระเหย: ไม้เซดาร์ ตะไคร้ ส้ม การอบไอน้ำสองสามนาทีก่อนนอนจะช่วยให้คุณผ่อนคลายและหลับอย่างเป็นสุข  ทำตามขั้นตอนด้านล่างโดยใช้สมุนไพรและน้ำมันหอมระเหยเหล่านี้เพื่อให้หลับสบาย:   สมุนไพร: วาเลเรียน คาโมไมล์ ลาเวนเดอร์  น้ำมันหอมระเหย: ลาเวนเดอร์ พัทชูลี่ กุหลาบเจอเรเนียม ในการอบไอน้ำทั่วๆ ไปนั้น สิ่งที่เราต้องใช้มีเพียงน้ำและผิวของคุณ แต่เราจะไม่ใช้น้ำมากเกินไป เพราะเราจะเติมน้ำลงในหม้อเพียง 1-2 ถ้วย จากนั้นก็นำขึ้นเตาต้มให้เดือดได้เลย ล้างหน้าด้วยสบู่อ่อนๆ ในขณะที่รอน้ำเดือด อย่าลืมเช็ดเครื่องสำอาง สิ่งสกปรกและน้ำมันหรือคราบเหงื่อบนใบหน้าออกเพื่อเตรียมผิวให้สะอาดหมดจดก่อนที่จะอบไอน้ำ เพราะการอบไอน้ำจะทำให้รูขุมขนของคุณเปิดกว้าง ดังนั้น ถ้ามีสิ่งสกปรกหรือเครื่องสำอางหลงเหลืออยู่บนใบหน้าล่ะก็ มันอาจทำให้ผิวของคุณเกิดการระคายเคืองได้นั่นเอง  อย่าล้างหน้าด้วยผลิตภัณฑ์ขัดผิวหรือสบู่แรงๆ เราควรล้างหน้าด้วยสบู่อ่อนๆ ก่อนการอบไอน้ำ เพื่อลดโอกาสการระคายเคือง ซับหน้าให้แห้งด้วยผ้าขนหนูนุ่มๆ หากคุณบำรุงผิวแบบอบไอน้ำที่บ้านคุณควรเทน้ำต้มเดือดลงในชามเซรามิกหรือแก้วสวยๆ ใบใหญ่ หากคุณต้องการเพียงอบไอน้ำอย่างรวดเร็วคุณสามารถทิ้งน้ำเดือดไว้ในหม้อ วางภาชนะใดๆ ที่คุณใช้ลงบนผ้าขนหนูสองสามชั้นก่อนวางบนโต๊ะ  อย่าเทน้ำต้มเดือดลงในชามพลาสติก คุณคงไม่อยากได้โมเลกุลเล็กๆ ของพลาสติกมาปนอยู่ในไอน้ำ ตอนนี้ก็ได้เวลาใส่น้ำมันหอมระเหยหรือสมุนไพรลงในน้ำเดือดเพื่อให้การอบไอน้ำพิเศษมากขึ้นและกลายเป็นการบำรุงแบบอโรมาเธราพี เพียงหยดน้ำมันหอมระเหยลงไปสองสามหยดเท่านั้น   คุณควรเติมน้ำมันหอมระเหยหรือสมุนไพรทันทีที่ยกหม้อน้ำเดือดออกจากเตาเพื่อที่กลิ่นจะได้ไม่ระเหยไปหมด หากคุณไม่มีน้ำมันหอมระเหยหรือสมุนไพร คุณสามารถใช้ชาแทน เพียงแช่ถุงชาสมุนไพรสองสามถุงลงในน้ำ เช่น ชาคาโมไมล์ มิ้นต์หรือไชเพื่อไอน้ำที่หอม คลุมผ้าขนหนูให้ทั่วศีรษะเพื่อให้ปิดด้านข้างของใบหน้าทำให้ไอน้ำระเหยเข้าผิวโดยตรง ก้มหน้าลงเหนือชามน้ำเดือดใกล้ๆ เพื่อให้ไอน้ำนวดหน้าแต่อย่าใกล้มากเกินไปจนผิวรู้สึกแสบร้อนหรือหายใจลำบาก   การอบไอน้ำใบหน้าทั่วไปใช้เวลาประมาณ 10 นาที คุณจะได้รับประโยชน์พอๆ กันหากคุณหยุดอบไอน้ำหลังจาก 5 นาที อย่าอบไอน้ำใบหน้านานเกินกว่า 10 นาทีโดยเฉพาะอย่างยิ่งหากคุณเป็นสิวหรือมีปัญหาผิวหน้าอื่นๆ การอบไอน้ำจะทำให้หน้าบวมและสามารถทำให้สิวอักเสบหากอบไอน้ำบ่อยเกินไป การอบไอน้ำจะทำให้รูขุมขนเปิดกว้างและเหมาะกับการดูดสิ่งสกปรกออกจากรูขุมขน วิธีที่ดีที่สุดคือการมาส์กโคลนหลังการอบไอน้ำ เกลี่ยมาส์กให้ทั่วใบหน้าและทิ้งไว้ 10-15 นาที จากนั้นล้างออกด้วยน้ำอุ่นและซับหน้าให้แห้งด้วยผ้าขนหนูนุ่มๆ   หากคุณไม่มีมาส์กโคลนคุณสามารถใช้น้ำผึ้งเปล่าๆ หรือน้ำผึ้งผสมกับข้าวโอ๊ต หากคุณเลือกที่จะไม่ใช้มาส์กคุณสามารถล้างหน้าด้วยน้ำอุ่นหลังการอบไอน้ำได้เลย อย่าใช้ผลิตภัณฑ์ขัดผิวหน้าหลังการอบไอน้ำโดยเฉพาะอย่างยิ่งหากคุณเป็นสิวเพราะหน้าคุณจะบวมเล็กน้อยและรูขุมขนเปิดกว้างอยู่แล้ว การขัดผิวจะทำให้ผิวอักเสบได้ หลังจากล้างมาส์กออกแล้วคุณควรใช้โทนเนอร์ปรับสภาพผิวหน้าเพื่อปิดรูขุมขน ใช้สำลีก้อนชุบโทนเนอร์เช็ดขึ้นเบาๆ   น้ำมะนาวคือโทนเนอร์ตามธรรมชาติที่ดี เพียงผสมน้ำมะนาว 1 ช้อนโต๊ะกับน้ำเปล่า 1 ถ้วย น้ำส้มสายชูที่ทำจากไซเดอร์แอ๊ปเปิ้ลคืออีกหนึ่งทางเลือกที่ดี เพียงผสมน้ำส้มสายชูที่ทำจากไซเดอร์แอ๊ปเปิ้ล 1 ช้อนโต๊ะกับน้ำเปล่า 1 ถ้วย ไอน้ำและความร้อนจะทำให้ผิวแห้งเพราะฉะนั้นคุณควรเติมความชุ่มชื้นให้ผิวหน้าหลังการอบไอน้ำ ใช้น้ำมันที่ประโลมผิว ว่านหางจระเข้และเนยเพื่อป้องกันไม่ให้ผิวแห้งจนเกินไป ปล่อยให้ความชุ่มชื้นซึมสู่ผิวหน้าก่อนแต่งหน้า
อบไอน้ำเพื่อบรรเทาหวัด. อบไอน้ำเพื่อคลายเครียด. อบไอน้ำเพื่อเติมพลัง. อบไอน้ำเพื่อให้หลับสบาย. ต้มน้ำให้เดือดในหม้อใบเล็กๆ. ล้างหน้า. เทน้ำต้มเดือดลงในชาม. ใส่น้ำมันหอมระเหยหรือสมุนไพร. อบไอน้ำใบหน้าโดยใช้ผ้าขนหนูคลุมศีรษะ. ดูดสิ่งสกปรกออกจากรูขุมขนด้วยมาส์ก. ปรับสภาพผิวหน้า. เติมความชุ่มชื้นให้ผิวหน้า.
https://www.wikihow.com/Steam-Your-Face https://www.wikihow.com/Steam-Your-Face
Experimenting With Different Steams Steaming Your Face